ونزوئلا دؤولت باشچی‌سی مادورو اؤلکه‌سینده سفرده اولان لاورووو قبول ائدیب.
لاتین امریکاسی تورو چرچیوه‌سینده ونزوئلا  سفر ائدن روسیانین خاریجی ایشلر ناظیری سرگئی لاوروو اؤلکه پرزیدنتی نیکولاس مادورو طرفیندن قبول ائدیلیب.
ایکی اؤلکه‌نین نوماینده هئیت‌لری‌نین ایشتیراک ائتدیگی گؤروش مادورونون ائو صاحیب‌لیگی ائتدیگی میرافلورس  پرزیدنت ساراییندا باش توتوب.
لاوروولا گؤروشونون گؤرونتولرینی توییتر حسابیندا پای‌لاشان مادورو "روسیا فدراسیونونون خاریجی ایشلر ناظیری سرگئی لاوروو ایله ایکی طرف‌لی علاقه‌لریمیزی و اؤلکه‌لریمیزین اینکیشافی اوچون موختلیف ساحه‌لرده بیرگه امکداش‌لیق یولونو گوجلندیرن ثمره‌لی گؤروش کئچیردیک" دئییب.
لاوروو ونزوئلایا سفری‌نین اولینده همکاری ایوان گیل و ونزوئلانین باشقان یاردیمجیسی دلسی رودریگز ایله گؤروشوب.
روسیا خاریجی ایشلر ناظیرلیگیندن یاییلان بیاناتدا لاورووون 17-21 آوریل تاریخ‌لرینده برزیلیا، ونزوئلا، نیکا‌راگوئه و کوبا-یا رسمی سفر ائدجگی بیلدیریلیب.
لاوروو لاتین امریکاسی تورو چرچیوه‌سینده ایلک دفعه بازار ارته‌سی برزیلیایا سفر ائدیب.
